section_heading: Djelovanje
paragraph_text: Nikola Bedeković je u Komoru (Donja Bedekovčina) 1720. godine dao sagraditi zidanu kapelu Sv. Barbare djevice i mučenice umjesto drvene kapele koju je dala sagraditi njegova baka Judita Puhakoci, a koja je pripadala župnoj crkvi u Začretju. Sljedećih godina kupuje posjede i svoje zamjenjuje s rođacima stvarajući nadarbinski posjed iz kojega će se izdržavati budući župnici. Dopuštenjem biskupa Jurja Branjuga, Nikola Bedeković 1727. godine postavlja prvog župnika Nikolu Careka i utvrđuje granice župe. Patronatsko pravo nad župom je doživotno zadržao za sebe, a nakon smrti je odredio da to budu unuci njegovog strica Gabrijela Bedekovića, Ignacije i Nikola.